CELEX: 32022D0420
Language: fi
Date: 2022-03-14 00:00:00
Title: Neuvoston täytäntöönpanopäätös (YUTP) 2022/420, annettu 14 päivänä maaliskuuta 2022, Jemenin tilanteen johdosta määrättävistä rajoittavista toimenpiteistä annetun päätöksen 2014/932/YUTP täytäntöönpanosta

14.3.2022   
               
               
                  FI
               
               
                  Euroopan unionin virallinen lehti
               
               
                  L 86/4
               
            
         NEUVOSTON TÄYTÄNTÖÖNPANOPÄÄTÖS (YUTP) 2022/420,
         annettu 14 päivänä maaliskuuta 2022,
         Jemenin tilanteen johdosta määrättävistä rajoittavista toimenpiteistä annetun päätöksen 2014/932/YUTP täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,
         ottaa huomioon Jemenin tilanteen johdosta määrättävistä rajoittavista toimenpiteistä 18 päivänä joulukuuta 2014 annetun neuvoston päätöksen 2014/932/YUTP (1) ja erityisesti sen 3 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 18 päivänä joulukuuta 2014 päätöksen 2014/932/YUTP.
                  
               
                     (2)
                  
                  
                     Yhdistyneiden kansakuntien turvallisuusneuvoston päätöslauselman 2140 (2014) nojalla perustettu Yhdistyneiden kansakuntien turvallisuusneuvoston komitea lisäsi 28 päivänä helmikuuta 2022 yhden yhteisön luetteloon, joka koskee henkilöitä ja yhteisöjä, joihin kohdistetaan rajoittavia toimenpiteitä.
                  
               
                     (3)
                  
                  
                     Päätöksen 2014/932/YUTP liite olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen 2014/932/YUTP liite tämän päätöksen liitteen mukaisesti.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 14 päivänä maaliskuuta 2022.
            
               
                  Neuvoston puolesta
               
               
                  Puheenjohtaja
               
               É. BORNE
            
         
         
            (1)  EUVL L 365, 19.12.2014, s. 147.
      
      
         
            LIITE
            Lisätään päätöksen 2014/932/YUTP liitteessä olevaan luetteloon (luettelo 1 artiklan 1 kohdassa, 2 a artiklan 1 kohdassa sekä 2 b artiklan 1 ja 2 kohdassa tarkoitetuista henkilöistä ja yhteisöistä) yksi alaotsikko ja yhteisö seuraavasti:
            
               ”YHTEISÖT
               
               
                        
                           1.
                        
                        
                           HUTHI-RYHMÄ (*1) (alias: a) ANSARALLAH; b) ANSAR ALLAH; c) PARTISANS OF GOD; d) SUPPORTERS OF GOD).
                        
                     
                  Tietoja: Huthi-ryhmä on osallistunut Jemenin rauhaa, turvallisuutta ja vakautta uhkaaviin tekoihin.
               
                  YK nimennyt:24.2.2022.
               
                  Lisätietoja, jotka on saatu pakotekomitean toimittamasta selostuksesta luetteloon merkitsemisen perusteiksi:
               
               Huthi-ryhmä on tehnyt Jemenissä siviilihenkilöihin ja siviili-infrastruktuuriin kohdistuneita iskuja, harjoittanut seksuaalista väkivaltaa ja sortoa poliittisesti aktiivisia ja ammattia harjoittavia naisia kohtaan, värvännyt toimintaansa ja käyttänyt toiminnassaan lapsia, yllyttänyt väkivaltaan eri väestöryhmiä kohtaan näiden uskonnon ja kansalaisuuden perusteella ja käyttänyt umpimähkäisesti maamiinoja ja omatekoisia räjähteitä Jemenin länsirannikolla.
               Huthi-ryhmä on myös estänyt humanitaarisen avun toimittamista Jemeniin tai humanitaarisen avun saantia tai jakelua Jemenissä. Huthi-ryhmä on tehnyt Punaisellamerellä kauppalaivastoon kohdistuneita iskuja vedessä toimivilla omatekoisilla räjähteillä ja merimiinoilla.
               Huthi-ryhmä on myös tehnyt toistuvasti rajojen yli siviilihenkilöihin ja siviili-infrastruktuuriin kohdistuneita terrori-iskuja Saudi-Arabian kuningaskunnassa ja Yhdistyneissä arabiemiirikunnissa sekä uhannut suunnata tarkoituksella iskuja siviilikohteisiin.
            
            
               (*1)  Päätöksen 2014/932/YUTP 2 a artiklan 1 kohtaa sekä 2 b artiklan 1 ja 2 kohtaa ei sovelleta tähän yhteisöön.””